Το Δέντρο της Ζωής (ταινία)

Το Δέντρο της Ζωής (αγγλικά: The Tree of Life) είναι αμερικανική δραματική ταινία φαντασίας παραγωγής 2011, σε σενάριο και σκηνοθεσία Τέρενς Μάλικ. Πρωταγωνιστούν οι Μπραντ Πιτ, Σον Πεν και Τζέσικα Τσάστεϊν. Η ταινία αφηγείται την ιστορία ενός αγοριού από το Τέξας και το ταξίδι του από την αθωότητα της παιδικής του ηλικίας προς την ενηλικίωση ως "μια χαμένη ψυχή στο μοντέρνο κόσμο" και την προσπάθειά του να βρει το νόημα της ζωής. Η ταινία έκανε πρεμιέρα στο πλαίσια του διαγωνιστικού τμήματος του Φεστιβάλ Καννών ενώ στους κινηματογράφους κυκλοφόρησε στις 27 Μαΐου 2011 στις ΗΠΑ και στις 26 Μαΐου 2011 στην Ελλάδα. Στο Φεστιβάλ των Καννών του 2011 κέρδισε τον Χρυσό Φοίνικα και έλαβε τρεις υποψηφιότητες για Όσκαρ.

 Ο Τζακ είναι ένα εντεκάχρονο αγόρι. Στην αρχή όλα του φαίνονται θαυμάσια. Βλέπει όπως η μητέρα του, με τα μάτια της ψυχής. Η μητέρα του αντιπροσωπεύει την αγάπη και τη συμπόνια ενώ ο πατέρας του προσπαθεί να μάθει στο γιο του πρώτα απ' όλα να σκέφτεται τον εαυτό του. Κάθε γονέας μάχεται για την υποταγή του και ο Τζακ πρέπει να συμβιβαστεί με τις απαιτήσεις τους. Τα πράγματα χειροτερεύουν όταν θα βιώσει τις πρώτες αναλαμπές της αρρώστιας, του πόνου και του θανάτου. Ο κόσμος που κάποτε φαινόταν όμορφος μετατρέπεται σε λαβύρινθο. Μπραντ Πιτ στο ρόλο του Κυρίου Ο' Μπράιεν Σον Πεν στο ρόλο του Τζακ Τζέσικα Τσάστεϊν στο ρόλο της Κυρίας Ο' Μπράιεν Χάντερ Μακράκεν στο ρόλο του Τζακ σε νεαρή ηλικία Λάραμι Έπλερ στο ρόλο του Ρ.Λ. Τάι Σέρινταν στο ρόλο του Στιβ Κάρι Μάτσετ στο ρόλο της Πρώην του Τζακ Τζοάνα Γκόινγκ στο ρόλο της Συζύγου του Τζακ Κίμπερλι Γουάλεν στο ρόλο της Κυρίας Μπράουν Τζάκσον Χερστ στο ρόλο του Θείου Ρόι Φιόνα Σο στο ρόλο της Γιαγιάς Κρίσταλ Μάντεκον στο ρόλο της Ελίσα Ταμάρα Τζολέιν στο ρόλο της Κυρίας Στόουν Ντάστιν Άλεν στο ρόλο του Τζορτζ Γουόλς Καρλόττα Ματζοράνα στο ρόλο του Σουζι Ο Τέρενς Μάλικ έριξε την ιδέα για την ταινία στο διευθυντή της River Road Entertainment, Μπιλ Πόλαντ ενώ οι δυο τους συνεργάζονταν σε μια αρχική εκδοχή της ταινίας Che (2008). Ο Πόλαντ αρχικά βρήκε την ιδέα τρελή, αλλά καθώς το κόνσεπτ της ταινίας εξελισσόταν, συνειδητοποίησε πόσο σπουδαία ήταν. Το Δέντρο της Ζωής ανακοινώθηκε στα τέλη του 2005 με την εταιρία παραγωγής Percept Picture Company να αναλαμβάνει τη χρηματοδότηση και ο Ντόναλντ Ρόζενφελντ την παραγωγή. Τα γυρίσματα θα πραγματοποιούνταν στη Ινδία. Οι Κόλιν Φάρελ και Μελ Γκίμπσον θα συμμετείχαν στο πρότζεκτ, κάτι το οποίο τελικά δεν έγινε. Τον Οκτώβριο του 2007, ο Μπιλ Πόλαντ ανακοίνωσε ότι την παραγωγή της ταινίας θα αναλάβει η River Road. Οι Σον Πεν και Χιθ Λέτζερ ήταν σε διαπραγματεύσεις να πρωταγωνιστήσουν. Το Δεκέμβριο του 2007, ο Μπραντ Πιτ μπήκε σε διαπραγματεύσεις να αντικαταστήσει τον Λέτζερ ενώ ο Πεν παρέμεινε. Μέχρι το Μάιο του 2008, Το Δέντρο της Ζωής είχε πουληθεί σε μια σειρά διεθνών διανομέων συμπεριλαμβανομέων των Europacorp στη Γαλλία, TriPictures στην Ισπανία και Icon στο Ηνωμένο Βασίλειο και στην Αυστραλία, αλλά δεν είχει βρει ακόμα διανομή στις ΗΠΑ. Τον Αύγουστο του 2009, ανακοινώθηκε ότι την ταινία στις ΗΠΑ θα διανείμει ένα καινούριο στούντιο, το Apparition, ιδρυτές του οποίου είναι οι Μπιλ Πόλαντ και Μπομπ Μπέρνεϊ. Η ημερομηνία κυκλοφορίας ορίστηκε στις 25 Δεκεμβρίου 2009 αλλά η ταινία δεν είχε ολοκληρωθεί μέχρι τότε. Διοργανωτές του Φεστιβάλ Καννών μπήκαν σε διαπραγματεύσεις ώστε η πρεμιέρα της ταινίας να πραγματοποιηθεί στο Φεστιβάλ του 2010. Ο Μάλικ έστειλε μια πρώιμη εκδοχή της ταινίας στον Τιερί Φρεμό και στην επιτροπή επιλογής των Καννών. Αν και η ταινία άρεσε στο Φερμό και ήθελε να την προβάλλει στο Φεστιβάλ, ο Μάλικ του είπε ότι η ταινία δεν ήταν έτοιμη. Την παραμονή του Φεστιβάλ το 2010, ο Μπέρνεϊ ανακοίνωσε την αποχώρησή του από την Apparition, αφήνοντας το μέλον της εταιρίας αβέβαιο. Ο Πόλαντ αποφάσισε να κρατήσει την ταινία στην Apparition και μετά από σημαντικές αναδιαρθρώσεις, προσέλαβε τον Τομ Όρτενμπεργκ ως σύμβουλο για την κυκλοφορία της ταινίας. Σκοπό είχαν Το Δέντρο της Ζωής να κυκλοφορούσε τέλη Δεκεμβρίου του 2010. Τελικά ο Πόλαντ αποφάσισε να κλείσει την Apparition και να πουλήσει τα δικαιώματα της ταινίας. Ιδιωτικές προβολές της ταινίας τράβηξαν το ενδιαφέρον της Fox Searchlight Pictures και της Sony Pictures Classics και το Σεπτέμβριο η Fox Searchlight ανακοίνωσε ότι απέκτησε τα δικαιώματα της ταινίας. Η ταινία κυκλοφόρησε σε περιορισμένο κύκλωμα αιθουσών στις 27 Μαΐου 2011. Ο προϋπολογισμός της ταινίας είναι 32.000.000 δολάρια. Το Δέντρο της Ζωής άνοιξε σε περιορισμένο κύκλωμα αιθουσών στην 16η θέση με 352.000 δολάρια το πρώτο σαββατοκύριακο. Οι συνολικές εισπράξεις στο αμερικανικό box office έφτασαν τα 13,3 εκατομμύρια δολάρια ενώ στον υπόλοιπο κόσμο απέφερε 45,1 εκατομμύρια δολάρια, συγκεντρώνοντας 58,4 εκατομμύρια δολάρια παγκοσμίως.Στην Ελλάδα η ταινία άνοιξε στη 2η θέση σε 21 αίθουσες κόβοντας 11.843 εισιτήρια το πρώτο τετραήμερο. Τη 2η εβδομάδα έπεσε στην 4η θέση κόβοντας 6.255 εισιτήρια. Ακολούθησε η 5η θέση την τρίτη εβδομάδα με 6.410 εισιτήρια. Την 5η εβδομάδα έπεσε στην 7η θέση με 4.029 εισιτήρια. Την έκτη εβδομάδα έπεσε στην 9η θέση με 2.255 εισιτήρια. Συνολικά έκοψε 46.568 εισιτήρια πανελλαδικά. Επίσημη ιστοσελίδα Επίσημη ιστοσελίδα Αρχειοθετήθηκε 2012-03-24 στο Wayback Machine. Το Δέντρο της Ζωής στο IMDb Το Δέντρο της Ζωής στο Cinebox.gr